**ΠΜΣ Κοινωνιολογίας**

**Πανεπιστήμιο Κρήτης**

**Ερευνώντας την Κοινωνική Μεταβoλη**

 **Χειμερινό Εξάμηνο 2021-22**

**Διδάσκουσα**: Χριστίνα Καρακιουλάφη

Η κοινωνιολογία από τα πρώτα της βήματα ταυτίστηκε με την προσπάθεια κατανόησης και ερμηνείας των μεγάλων μετασχηματισμών που βίωσαν οι δυτικές κοινωνίες ως απόρροια της βιομηχανικής επανάστασης, της αστικοποίησης και της έλευσης της καπιταλιστικής οικονομίας. Τη νεωτερική περίοδο οι κοινωνικές αλλαγές τείνουν να είναι πιο συχνές και οι άνθρωποι είναι πιο πιθανών να βιώσουν μεγάλες ανατροπές κατά τη διάρκεια της ζωής τους. Οι αλλαγές αυτές μπορεί να επέρχονται σταδιακά και να επιδρούν στην οργάνωση της καθημερινότητας, ή μπορεί να είναι απόρροια μεγαλύτερων μεταβολών ή συμβάντων όπως πόλεμοι επαναστάσεις ή άλλες μεγάλες πολιτικές ανατροπές. Επιπλέον, είναι πιθανόν γεγονότα που λαμβάνουν χώρα πολύ μακρυά από μας να επιφέρουν δραστικές αλλαγές στη ζωή μας.

Το σεμινάριο αποσκοπεί στη μελέτη των βασικότερων κοινωνικών μεταβολών που έχουν βιώσει οι νεωτερικές κοινωνίες καθώς και τις θεωρητικές προσεγγίσεις ερμηνείας και κατανόησης των μετασχηματισμών αυτών. Θα ξεκινήσουμε με μια σύντομη εξέταση του τρόπου που οι κλασικοί της κοινωνιολογίας κατανόησαν και περιέγραψαν τις μεγάλες αλλαγές που βίωσαν οι Δυτικές κοινωνίες από τα τέλη του 18ου αιώνα. Στη συνέχεια θα εστιάσουμε στους κοινωνικούς μετασχηματισμούς που έχουν βιώσει οι νεωτερικές κοινωνίες τόσο σε παγκόσμιο όσο και σε τοπικό επίπεδο, καθώς και στις διαφορετικές τους διαστάσεις: κοινωνική, οικονομική, πολιτική, πολιτιστική. Ταυτόχρονα θα εξετάσουμε τους διαφορετικούς τρόπους κατανόησης και ερμηνείας των αλλαγών αυτών. Επιπρόσθετα θα μας απασχολήσει η θεωρητική συζήτηση σχετικά με την ανάπτυξη/υπανάπτυξη και τον «εκσυγχρονισμό» Τέλος θα εξετάσουμε πως ευρύτεροι κοινωνικοί μετασχηματισμοί αλληλεπιδρούν και μεταβάλλουν το περιεχόμενο και την οργάνωση επιμέρους πεδίων (εργασία, κοινωνικές ανισότητες, κλπ.). .

Ενδεικτικά ζητήματα :

* Η έννοια της κοινωνικής μεταβολής
* Θεωρήσεις της κοινωνικής μεταβολής στους κλασσικούς της κοινωνιολογίας : Durkheim, Marx, Weber.
* Νεωτερικότητα, καπιταλισμός, μεταβάσεις
* Μετανεωτερικότητα/ύστερη νεωτερικότητα/δεύτερη νεωτερικότητα
* Θεωρίες του εκσυγχρονισμού και της εξάρτησης

## Θεωρήσεις της ανάπτυξης και του εκσυγχρονισμού

## Θεωρίες υπανάπτυξης και εξάρτησης

## Θεσμοί και ανάπτυξη : η συμβολή των νέο-θεσμικών προσεγγίσεων

## Η θεωρία των κοσμοσυστημάτων (World systems theory)

## Η θεωρία της παγκοσμιοποίησης & της παγκόσμιας κουλτούρας

## Οι θεωρίες για τα κοινωνικά κινήματα και την ανάπτυξη

* Εργασία και κοινωνική μεταβολή
* Παγκοσμιοποίηση/ καπιταλισμός
* Κοινωνικό κράτος/ κοινωνικές ανισότητες